— 174 — 



De la dame , qui el vergier 

 S'onbroioit lès i. olivier, 

 Entor li , dames et pucèles. 

 Et il s'en vont adiès vers eles. 



Or voit G. G. ce qu'il voloit. 

 Quand la dame venir le voit, 

 Si s'est encontre li levée. 

 Aine Elaine, qui fu enblée, 

 Que par biauté ravi Paris, 

 N'Isex la blonde , ne Biblis , 

 Ne Lavine de Lombardie 

 Qui à Enée estoit amie , 

 Ne Morge, la fée méisme, 

 N'orent pas de biauté la disme. 

 A li ne s'emprendroit nesune , 

 Ne qu'el solel s'enprent la lune. 

 En tôt le mont n'ot sa parelle 

 Tant estoit biele à grand mervelle ! 

 Moult esteit la dame honerée. 

 G. G. l'a primiers saluée. 

 Quant il fu devant li venus; 

 La dame li rent son salus. 

 Après les pucèle salue, 

 Et le dame par sa main nue-, 

 Et puis après se sont assis 

 Sor le kuite de pale bis , 

 Et les puceles d'autre part. 



Giglan quitte le palais de l'île d'Or pour aller au tournoi pré- 

 paré par le roi Arthur. 



En son palais estoit i. jor. 

 Atant es vos i. jogléor 

 Qui del tornoi porte novelles , 

 « Qu'ai Castiel serroit as Pucelles , 

 « Et que ço moult par sarra grant. » 

 Quand G. G. l'ot, s'en fu joiant; 

 En son corage se pensa , 

 Qu'à cel tornoiement ira. 



A s'amie ala en parler, 

 Qu'à cel tornoi le laist aler. 

 Quant celé l'ot , moult fu marrie : 

 Si dist : « Amis ! vos n'irés mie , 

 « Par mon los et par mon otroi 

 « N'irés vos pas à cel tornoi ! 



